b'\n_START_ARTICLE_\nKjat\n_START_PARAGRAPH_\nKjat (gr\xc5\xa1ko \xce\xba\xcf\x8d\xce\xb1\xce\xb8\xce\xbf\xcf\x82, latinsko cyathus \xe2\x80\x93 vr\xc4\x8d) je posoda ali zajemalka. Tako so jo imenovali v gr\xc5\xa1ki antiki, uporabljali pa so jo tudi drugod po gr\xc5\xa1kem svetu._NEWLINE_Najprej je bil kjat kovinska zajemalka z dolgim ro\xc4\x8dajem. To ime so uporabili tudi za skodelice, izdelane iz gline, ki so imele dolg ro\xc4\x8daj. Z njim so zajemali vino iz me\xc5\xa1alne posode in ga to\xc4\x8dili v servirno posodo. Poleg dvignjene zanke ro\xc4\x8daja s trnom na konici u\xc5\xa1esa je bilo treba uporabiti palec za bolj\xc5\xa1i oprijem. Kerami\xc4\x8dne kjate odlikuje natan\xc4\x8dno in pogosto gr\xc5\xa1ko vazno slikarstvo. Skoraj zanesljivo je, da je kerami\xc4\x8dni kalup narejen po kovinskem modelu, ki je bil verjetno iz Etrurije in narejen za izvoz. \xc5\xa0e posebej profilirane izdelke je za etru\xc5\xa1\xc4\x8danski trg izdelal znani lon\xc4\x8dar Nikosten. Znani so tudi kjati iz gr\xc5\xa1kih in etru\xc5\xa1\xc4\x8danskih delavnic, posebej iz Davnije v dana\xc5\xa1nji Apuliji._NEWLINE_Beseda kjat je gotovo povezana z oznako za votlo mero kjat, ki ustreza pribli\xc5\xbeno 0,045 litra.'